cyanic-selkie/wikianc huggingface dataset:
Gare Bréissel-Schuman
D'Gare Bréissel-Schuman (fr: Bruxelles-Schuman; nl: Brussel-Schuman) ass eng Gare zu Bréissel. Se läit op der Infrabel-Linn 161 tëscht de Garë Bruxelles-Luxembourg a Bréissel-Nord, an op der Infrabel-Linn 161A tëscht de Gare Bruxelles-Luxembourg an der Gare Schaerbeek-Formation. D'Gare huet eng direkt Verbindung mat der Metrostatioun, déi och Schuman heescht, an déi vun de Linnen 1 a 5 ugefuer gëtt.
D'Gare Bréissel-Schuman ass gréisstendeels ënnerierdesch, ënner der Rue de la Loi. Si huet zenter uganks 2016 véier Gleiser a véier Quaien, dat, nodeems d'Linn 161A duerch en neigebauten Tunnel nei ugeluecht gouf, an d'Gare, wéi och d'Metrosgare, komplett renovéiert goufen.
Hiren Numm huet se vum Rond-Point Robert-Schuman nobäi, dee sengersäits nom Politiker Robert Schuman benannt ass.
Bryce-Canyon-Nationalpark
De Grond, firwat dës Landschaft als Nationalpark deklaréiert gouf, sinn déi faarweg Fielspyramiden a -sailen, déi sougenannt Hoodooen, déi um Bord vum Paunsaugunt-Plateau duerch Erosioun entstane sinn. Den Ofbroch vun deem Plateau leeft net linear, mä a Form vun engem Hallefkrees, engem "natierlechen Amphitheater". Ee vun dësen "Amphitheateren", déi fälschlecherweis als Canyon bezeechent ginn (e Canyon entsteet duerch e Floss, wat hei net de Fall ass), ass de Bryce Canyon. En ass bal 5 km breet, 19 km laang a läit 240 Meter méi déif wéi de Plateau.
De Bryce Canyon Nationalpark läit op enger Héicht vun 2400 bis 2700 Meter um Colorado-Plateau; deemno e gutt Stéck méi héich wéi den Zion-Nationalpark an de Grand Canyon-Nationalpark an der Noperschaft.
Duerch Erosioun sinn d'Hoodooen entstanen. Dat si stenge Sailen oder Pyramiden déi bis zu 60 Meter héich kënne ginn.
Haut kann een de Park iwwer den 29 km laange Scenic Drive besichen, deen op 13 Aussichtspunkte féiert, dorënner de Sunrise Point, Sunset Point, Inspiration Point an de Bryce Point. Méi südlech sinn d'Natural Bridge, de Rainbow Point an de Yovimpa Point. Et kann een och op ausgewisene Weeër derduerch wanderen.
Rubus praestans
D'Rubus praestans ass eng Planzenaart aus der Gattung Rubus an der Famill vun de Rosaceae. ,
Jean Negulesco
Den Jean Negulesco, gebuer de 26. Februar 1900 zu Craiova a Rumänien a gestuerwen den 18. Juli 1993 zu Marbella a Spuenien, war e rumänesch-US-amerikanesche Filmregisseur.
Chaudon-Norante
Chaudon-Norante ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Rubus praestans
D'Verbreedungsgebitt vun der Aart läit zu Lëtzebuerg an an Däitschland.
Se gouf 1988 vum däitsche Biolog Heinrich E. Weber beschriwwen.
Delta
Den Delta (griichesch, Groussbuschtaf: Δ, Klengbuschtaf: δ) ass de véierte Buschtaf am griicheschen Alphabet.
Gary Moore
De Robert William Gary Moore, gebuer de 4. Abrëll 1952 zu Belfast a gestuerwen de 6. Februar 2011 zu Estepona, war en nordiresche Sänger a Gittarist.
Delta
Urspronk
D'Zeeche kënnt vum phenizesche Buschtaf „daleth“.
Gary Moore
Hien huet virun allem Rock a Blues gespillt, säi gréisste Succès hat e mat Still Got the Blues.
Delta
Delta am Gebrauch
An der algriichescher Sprooch representéiert den Delta als δ’ d'Zuel 4 an als,δ 4.000. Wéinst der Form vum Groussbuschtaf Δ gëtt zanter dem Herodot deen Deel vun Ënneregypten, deen tëscht den zwéin Niläerm läit, als Nildelta bezeechent, sou wéi och bei engem Flossdelta allgemeng.
Efrem Zimbalist Jr.
Den Efrem Zimbalist, Jr., gebuer den 30. November 1918 zuNew York a gestuerwen den 2. Mee 2014 zu Solvang a Kalifornien, war en US-amerikanesche Schauspiller.
Delta
Delta am Gebrauch
An de Grondlage vun der Mathematik Een ëmgekéiert groussen Delta ∇ gëtt als Nabla bezeechent. Keen Delta ass d'Symbol \triangle (TeX ), mat deem een Dräieck bezeechent gëtt.
An ugewandter Mathematik, Wëssenschaften an Technik
Krzeszowice
Krzeszowice ass eng Stad an der Woiwodschaft Małopolskie a Polen.
Malala Yousafzai
D'Malala Yousafzai [məˈlala jusəfˈzə͡i] (Paschtunesch: ملاله یوسفزۍ, Urdesch: ملالہ یوسف زئی&, gebuer den 12. Juli 1997, ass eng pakistanesch jonk Fra, déi sech fir Kannerrechter asetzt.
Si huet am Januar 2009 ugefaangen, e op der BBC e Blog ze schreiwen, an deem se beschreift, wéi pakistanesch Taliban am Swat-Dall Schoule fir Meedercher zerstéiert an d'Meedercher dru gehënnert hunn, iwwerhaapt eng Schoulbildung ze kréien.
Si gouf mat deem Blog iwwer d'Grenze vum Land bekannt. Den 9. Oktober 2012 hunn Taliban an engem Bus vun no op si geschoss, wouduerch se schwéier blesséiert gouf. Nodeems hiren ufanks kriteschen Zoustand stabiliséiert gi war, gouf s'op Birmingham an eng spezialiséiert Klinick bruecht. 2013 koum hir Famill no a Grousbritannien, fir bei hir kënnen ze sinn.
Am Dezember 2012 gouf, an Zesummenaarbecht mat der UNESCO, de Malala-Fonds gegrënnt, fir op der ganzer Welt Projeten z'ënnerstëtzen, déi d'Recht vun de Kanner op Bildung duerchsetzen. Am Februar 2013 huet se däerfen d'Spidol verloossen. An de Méint duerno huet si eng Biographie publizéiert, an op hirem 16. Gebuertsdag virun der Jugendversammlung vun der UNO eng Ried gehalen. Dobäi huet si dem UNO-Generalsekretär Ban Ki Moon eng Petitioun mat 4 Milliounen Ënnerschrëfte fir d'Bildung vun alle Kanner po der Welt iwwerreecht. Den 10. Oktober krut si de Sacharow-Präis vum Europaparlament an hat kuerz duerno eng Entrevue mam amerikanesche President Barack Obama.
Den 10. Oktober 2014 krut se, zesumme mat der Kailash Satyarthi, de Friddensnobelpräis an ass domat déi bei wäitem jéngst Dréierin vun där Auszeechnung.
Saint-Cyprien (Lot)
Saint-Cyprien ass eng franséisch Uertschaft a fréier Gemeng am Departement Lot, an der Regioun Occitanie.
Vëlkerbond
De Vëlkerbond (fr.: Société des Nations, en.: League of Nations, sp.: Sociedad de Naciones) war déi éischt grouss international Organisatioun, déi den 10. Januar 1920 als Konsequenz vun der Paräisser Friddenskonferenz nom Enn vum Éischte Weltkrich mam Traité vu Versailles gegrënnt gouf. Säin Zil war et, duerch Ofrëschtung, e System vu kollektiver Sécherheet an d'Bäileeë vun internationale Konflikter duerch Verhandlung a Mediatioun de Fridden op der Welt ze garantéieren.
Déi diplomatesch Philosophie, déi hanner der Grënnung vum Vëlkerbond steet, representéiert e fundamentale Gedankewiessel par Rapport zu den 100 Joer virdrun. D'Organisatioun hat keen eegene Militär a war vun de Groussmuechten ofhängeg, fir seng Resolutiounen duerchzesetzen, Wirtschaftssanktiounen anzehalen oder eng Arméi zur Verfügung ze stellen, wann eng gebraucht gouf. D'Groussmuechte waren awer dacks onwëlleg, dat ze maachen, well Sanktiounen zum Beispill anere Membere hätte schuede kënnen. Sou huet, wéi de Vëlkerbond wärend dem Zweeten Italieenesch-Ethiopesche Krich Italien accuséiert, seng Zaldote géifen Zelter vum Roude Kräiz ugräifen, de Benito Mussolini geäntwert, datt "de Vëlkerbond ganz gutt ass, wann d'Spatze jäizen, mee guer net gutt ass, wann d'Adleren erauskommen."
No enger Rei nennenswäerte Succèsen an e puer fréien Echecken an den 1920er huet sech de Vëlkerbond schliisslech als incapabel erwisen, d'Aggressioun vun den Achsemuechten an den 1930er ze verhënneren. Däitschland, Japan, Italien, Spuenien an aner Länner hu sech aus der Organisatioun zeréckgezunn. Den Zweete Weltkrich, deen duerno komm ass, huet gewisen, datt de Vëlkerbond net amstand war, säin Haaptzweck, en neie Weltkrich ze verhënneren, z'erfëllen. D'Vereent Natiounen hunn de Vëlkerbond nom Enn vum Krich ersat an eng Rei Agencen an Organisatiounen geierft, déi vum Vëlkerbond gegrënnt goufen.
De Sëtz vum Vëlkerbond war zu Genf, offiziell Sprooche waren Englesch, Franséisch a Spuenesch. Am Ganzen hat d'Organisatioun dräi Generalsekretären: den Englänner James Eric Drummond (1920-1933), de Fransous Joseph Avenol (1933-1940) an den Ir Seán Lester (1940-1946).
Lëtzebuerg gouf de 16. Dezember 1920 Member, huet awer seng Memberschaft wärend der däitscher Besatzung am Zweete Weltkrich mussen aussetzen.
Conseil vum Vëlkerbond
De Conseil vum Vëlkerbond (fr. Conseil de la Société des Nations; eng. Council of the League of Nations) ass mat dem Pakt vum Vëlkerbond vum 28. Juni 1919 geschaaft ginn. E war eng vun den dräi Haaptinstitutioune vum Vëlkerbond, zesumme mat der Assemblée an dem Sekretariat. En huet sech aus permanenten a gewielte Memberen zesummegesat an huet de Sekretär vum Vëlkerbond ernannt. De Conseil war fir de Weltfridden zoustänneg. Seng éischt Sessioun war de 16. Januar 1920.
NGC 2551
Den NGC 2551 ass eng Spiralgalaxis am Stärebild Camelopardalis. D'Galaxis gouf am Joer 1882 vum Astronom Wilhelm Tempel mat engem 28 cm-Teleskop entdeckt.
Barbara Schöne
D'Barbara Schöne, gebuer den 19. Mee 1947 zu Berlin, ass eng däitsch Schauspillerin a Sängerin.
D'Barbara Schöne huet an 120 Kinos- an TV-Filmer matgespillt.
Um Spaweck
‎
Van Drosselstein
Van Drosselstein ass e Kuerzfilm vum lëtzebuergesche Regisseur Andy Bausch aus dem Joer 1983.
En hat am Oktober 1984 Première am Kinosch, wou en zesumme mat ... der Däiwel a One-Reel Picture Show gewise gouf.
Ëm wat geet et am Film?
Den Dokter Drosselstein ass grad am Gaang, en Experiment un hollänneschen Touristen auszeprobéieren, wéi den James Bond op Besuch kënnt. Si sëtze sech un den Dësch fir z'iessen, do klappt de Grof Dracula un der Dier...
Leschte Steiwer / Dernier sol (Tramshalt)
Lag vun der Statioun
D'Statioun läit um Boulevard de Kyiv am Quartier Bouneweg-Süd vun der Stad Lëtzebuerg, tëscht de Statioune Gare Centrale am Norden a Lycée Bouneweg am Süden. D'Statioun läit an direkter Noperschaft vum Leschte Steiwer an ass och no där Strooss genannt.
Infrastruktur
D'Statioun huet 2 Gleiser mat jeeweils engem säitleche Quai an ass mat Tramshaisercher an elektroneschen Informatiounspanneauen equipéiert. S’ass fir Persoune mat ageschränkter Mobilitéit accessibel. An der Diddenuewener Strooss huet een Uschloss op AVL an RGTR-Buslinnen (Halt: Dernier sol).
La grande illusion
La grande illusion ass e franséische Film vum Jean Renoir aus dem Joer 1937.
Ëm wat geet et am Film?
Am éischte Weltkrich sinn déi zwéi Fransouse Maréchal a Rosenthal zesumme mat Britten a Russen an engem däitsche Gefaangenelager. Dem Maréchal an dem Rosenthal geléngt et aus dem Lager auszebriechen a si versichen an d'Schwäiz ze kommen...
Pelé
De Pelé, KBE, mam richtegen Numm Edson Arantes do Nascimento, gebuer den 23. Oktober 1940 zu Três Corações, am Bundesstaat Minas Gerais a gestuerwen den 29. Dezember 2022, war e brasilianesche Foussballspiller a Politiker.
Hie krut vun der FIFA den Éierentitel ''Weltfoussballer vum 20. Joerhonnert a gouf vum Internationalen Olympesche Kommitee zum Sportler vum Joerhonnert'' ernannt. En ettlech Experten a Kritiker gesinn am Pelé dee '"beschte Foussballspiller vun allen Zäiten". Dëst ass dorop zeréckzeféieren, datt de Pelé dräimol mat der brasilianescher Foussballnationalekipp d'Weltmeeschterschaft (1958, 1962, 1970) gewonnen huet, an 1281 Goler an 1363 Spiller geschoss huet (Quot: 0,94). Eleng 77-mol huet hie fir seng Nationalekipp markéiert, sou vill wéi soss keen. Als Spiller vum FC Santos, fir deen e laang gespillt huet, huet hien a 17 Joer am Ganze 26 Titele gewonnen.
No senger aktiver Carrière huet de Pelé vu senger Popularitéit profitéiert, fir eng Sport-Marketing-Agence opzebauen, an hie war vun 1995 bis 1998 brasilianesche Sportsminister.
Saint-Laurent-Lolmie
Saint-Laurent-Lolmie ass eng franséisch Uertschaft a fréier Gemeng am Departement Lot, an der Regioun Occitanie.
Den 1. Januar 2018 huet Saint-Laurent-Lolmie mat Lascabanes a Saint-Cyprien fusionéiert fir déi nei Gemeng Lendou-en-Quercy ze bilden, an ass zanterhier eng delegéiert Gemeng vun där Gemeng.
Universidade Federal de Minas Gerais
D'Universitéit vu Minas Gerais (Universidade Federal de Minas Gerais, UFMG) ass d'Universitéit vun der Stad Belo Horizonte am brasilianesche Bundesstaat Minas Gerais. ,
Daoismus
Den Daoismus, och Taoismus genannt, ass eng chineesesch Philosophie a Weltusiicht. Seng Urspréng fënnt den Daoismus am 4. Joerhonnert viru Christus a geet op de Laozi zeréck.
Nieft dem Buddhismus an dem Konfuzianismus, huet den Daoismus China a ville Beräicher beaflosst: An der Politik, Ekonomie, Philosophie, Literatur, Konscht, Musek, Medezin, Chimie, Geographie an och an der Kampfkonscht.
Verbreedung
Déi genee Verbreedung vum Daoismus ass schwéier ze bestëmmen, well keng däitlech Statistiken ze fanne sinn. Weider Grënn sinn d'Onkloerheet vun der Ofgrenzung zu anere Reliounen an ënnerschiddlech Aart a Weise vun der Verbreedung.
No Schätzunge liewen ongeféier 60 Milliounen daoistesch Gleeweger an der Volleksrepublik China. Weider sinn an Taiwan ronn 8 Milliounen Daoisten ze fannen. Mä besonnesch ënner den Auslandschineesen, déi an d'USA oder a Südostasien ausgewandert sinn, si vill Unhänger vum Daoismus ze fannen. Dorënner falen dann och d'Länner Malaysia, Singapur, de Vietnam, wéi och Japan a Korea. Et ass och bekannt, datt zu Hongkong eng gewëssen Unzuel vun Daoiste liewen.
Haaptusichten
Am Géigesaz zum Buddhismus, deen dem Daoismus immens no steet, läit de Schwéierpunkt am Diesseits. Aus dësem Grond probéieren d'Daoiste méiglechst gesond ze liewen, fir en héijen Alter ze erreechen. Doduerch kennt et och zur Fro vun der Onstierflechkeet. Deemno hunn d'Daoisten hir Liewensgewunnechten ëmmer erëm sou optiméiert, datt si mat der Natur harmonéieren. Des Harmonie gëtt dacks duerch Näischt maachen ervir geruff. Genee sou ass och hir Opfaassung vun der Politik. Si hunn eng Preferenz fir eng Politik, bei där d'Vollek näischt matkritt.
Yīn a Yáng Symbol
Am Zentrum vum Daoismus steet Dào, de Wee, de Pad, deen éiwege Schafungsprinzip, aus deem d'Polaritéite Yīn a Yáng ervir ginn mat hire Géigesätz. Duerch hiert Zesummespill ergëtt sech stännege Wandel, Beweegung an e géigesäitegt Duerchdréngen aus deem d'Welt besteet.
Dat Zeeche symboliséiert den Aklang vu polaren oder entgéintgesate Kräften a Prinzipien, déi sech awer gläichzäiteg unzéien, wéi Mann a Fra. Dat schwaarzt Symbol, genannt Yīn, symboliséiert Donkelheet, Keelt, Passivitéit, Douceheet, Rou an dat weiblecht Wiesen. Den hellen, wäissen Deel vum Symbol heescht Yáng a weist d'Stäerkt vum Mann, Häert, Aktivitéit, Hellegkeet a Wäermt. D'Yīn a Yáng Symbol ass op kee Fall als entweeder/oder ze gesinn, mä als en Zesummen, well den Aklang vum Symbol zielt, zesummen halen a sech ergänzen. Dofir kann een et och net als schlecht oder gutt gesinn, well d'Daoisten dovun iwwerzeegt sinn, datt d'Stäerkt an der Schwächt läit an d'Schwächt an der Stäerkt. Et ass ee Ganzt, Mann a Fra ergänze sech; wou d'Fra hir Schwächten huet, ergänzt si de Mann an och ëmgedréint.
The Notorious B.I.G.
De Christopher George Latore Wallace, gebuer den 21. Mee 1972 zu New York a gestuerwen den 9. Mäerz 1997, war en amerikanesche Rapper, dee besser ënner senge Kënschtlernimm The Notorious B.I.G., Biggie Smalls oder einfach Biggie bekannt ass.
Liewen
Schonn als Teenager huet de Wallace mat rappen ugefaangen, fir d'éischt ënner dem Numm "Biggie Smalls". 1992 ass hien als "The Notorious B.I.G." op engem Remix vum Mary J. Blige hirer Single Real Love engem méi grousse Publikum bekannt ginn. Duerno war hien nach op weidere Remixen ze héieren éier hien am August 1994 seng éischt Solo-Singel Juicy erausbruecht huet. Ee Mount méi spéit ass och säin Debütalbum Ready to Die verëffentlecht ginn, an de Wallace ass zu enger zentraler Figur an der East Coast Hip-Hop-Zeen ginn. Mat him huet de Genre seng Visibilitéit erhéicht, an enger Zäit an där de Mainstream-Hip-Hop vum West Coast Hip-Hop mat Rapper wéi dem 2Pac dominéiert gouf. D'Joer drop huet hie senge Frënn aus Jugendzäiten, der Grupp Junior M.A.F.I.A., mam Album Conspiracy (1995) zum Charterfolleg gehollef. Wärend den Opnamen zu sengem zweeten Album war de Wallace staark an d'Streidereien tëscht East-Coast-Hip-Hop-Unhänger a West-Coast-Hip-Hop-Unhänger verwéckelt.
Am Mäerz 1997 gouf hie vun enger onbekannter Persoun aus engem Auto erschoss. De Wallace war dee Moment zu Los Angeles, fir e Museksvideo fir seng Single Hypnotize ze filmen. Säin duebelen Disk Life After Death, dee 16 Deeg méi spéit verëffentlecht gouf, ass bis op déi éischt Plaz an den amerikaneschen Albumcharts geklommen an huet 2000 Diamante-Status erreecht. Et ass ee vu wéinegen Hip-Hop-Albumen, deen déi Zertifikatioun krut. No sengem Doud goufen nach zwéi weider Albume verëffentlecht. Eleng an den USA huet hie 17 Milliounen Albume verkaaft.
Kepler (Weltraumteleskop)
De Kepler-Weltraumteleskop ass e Weltraumteleskop vun der NASA, deen am Mäerz 2009 gestart gouf, fir no extrasolare Planéite ze sichen. De Projet ass nom däitschen Astronom Johannes Kepler genannt, deen als éischten d'Gesetzméissegkeete vun de Planéitenëmlafbunnen erkannt hat. Wéinst technesche Problemer ass den Teleskop zanter dem 15. August 2013 ausser Betrib.
Wëssenschaftlech Aufgab
D'Teleskop observéiert e festen Ausschnëtt vum Stärenhimmel mat ronn 100.000 Stären am Stärebild Cygnus, fir extrasolar Planéiten z'entdecken. Besonnesch Zilsetzung vum Projet ass, vergläichswäis kleng Planéiten (wéi eis Äerd oder nach méi kleng) an domat och potentiell bewunnbar („habitabel“) extrasolar Planéiten z'entdecken. Gläichzäiteg liwwert et Basisdate vun anere verännerleche Stären, fir doraus Réckschlëss iwwer déi am Kär oflafend Prozesser zéien ze kënnen. D'Missioun vum „Kepler“ soll en ettlech Joer daueren.
Observéiert Planéitekandidaten
Stand: 6. Dezember 2011
Ëmlafbunn
Fir d'Observatioune méiglechst ongestéiert maachen ze kënnen, gouf d'Teleskop net an eng Ëmlafbunn ëm d'Äerd bruecht, mä an e Sonnenorbit, wou d'Ëmlafzäit an d'Exzentrizitéit eppes vun der Äerdbunn ewech läit. D'Sond leeft domat hanner der Äerd a vergréissert hiren Ofstand wärend de Joren. De Kepler-Weltraumteleskop ka sou d'Observatiounsregioun ouni periodesch Verdeckung duerch d'Äerd am A behalen.
Technesch Beschreiwung
Mat engem Photometer moosst dat 1.039 Kilogramm schwéiert a knapps fënnef Meter grousst Teleskop d'Hellegkeet vu Stären, fir d'Hellegkeetsschwankunge festzestellen, déi op den Duerchgank vum Planéit tëscht dem Stär an dem Weltraumteleskop hiweisen. D'Optik vum Kepler-Photometer ass als Schmidt-Teleskop ausgefouert. Den Duerchmiesser vun der Schmidt-Plack ass 0,95 m an dee vum Haaptspigel 1,4 m. Am Fokus ass eng Opstellung vun 42 CCD-Sensoren, déi e Feld vun 105 Quadratgrad, dat ass ongeféier bei ausgestrecktem Aarm eng Handfläch, iwwerwaache kënnen. Jiddwer CCD-Sensor huet eng Gréisst vu 50 mm × 25 mm, wat 2200 × 1024 Pixelen entsprécht, soudatt d'Kamera am Ganzen iwwer 95 Megapixel huet. Fir d'Vergréisserung vun der photometrescher Genauegkeet gëtt d'Optik liicht defokusséiert, zousätzlech ass e Bandpass fir Wellelängte vu 430–890 nm agebaut.
D'Iwwerdroe vun den Daten op d'Buedemstatioun erfollegt am Ka-Band mat bis zu 4,33125 Mbps. Fir d'Steierung vum Satellit gëtt nach d'X-Band mat 7,8125 bps bis 2 kbps fir den Uplink an 10 bps bis 16 kbps fir den Downlink gebraucht.
Verlaf
De Start vum 600 Mio. US-Dollar deieren Teleskop war de 7. Mäerz 2009 um 03:49:57 UTC als Notzlascht vun enger Delta-II-7925-10L-Drorakéit vum Startkomplex 17B vun der Cape Canaveral AFS. Et war den 339. Start vun enger Delta-Rakéit. No ëmfangräichen Tester a Kalibréierung vun de Sensoren hat d'Teleskop zwéi Méint méi spéit seng Aarbecht opgeholl.
Am Januar 2010 goufen déi éischt fënnef vum Kepler-Weltraumteleskop entdeckt Planéite bekanntginn (Kepler 4 bis 8; s.a. Kepler-6, Kepler-7; Kepler 1 bis 3 ware scho virum Start vun der Sond mat terrestreschen Observatiounsmethoden entdeckt ginn). Bei allen handelt et sech ëm Planéiten, déi hir Stären op Distanze vu manner wéi 0,1 astronomesch Eenheeten ëmkreesen an déi eng däitlech méi héich Uewerflächentemperatur hu wéi jiddwer Planéit aus eisem Sonnesystem. Am Juni 2010 goufen d'Date vun 306 vun deene 706 bis dohin identifizéierten Exoplanéitkandidate publizéiert. D'Entdeckung vun Transitte vu méi killen, potentiell äerdänleche Planéite brauch wéinst hirer méi laanger Ëmlafperiod eng laang Observatiounsperiod a gëtt eréischt fir méi spéit vun der Kepler-Missioun erwaart.
Den 2. Februar 2011 huet d'NASA bekannt ginn, datt zanter Missiounsufank schonn 1235 Planéitekandidate fonnt goufen. Dovu sinn der 5 ongeféier sou grouss wéi eis Äerd an an der habitabeler Zon. Am Ganze goufe 54 Stéck an der habitabeler Zon an 68 äerdgrouss Planéitekandidaten entdeckt. Als weider Planéitekandidate goufen 288 Superäerden, 662 an der Gréisst vum Neptun, 165 an der Gréisst vum Jupiter an 19 déi méi grouss wéi de Jupiter sinn, fonnt. ,
De 5. Dezember 2011 bestätegt d'NASA den éischte Planéit bannent der habitabeler Zon vun engem sonnenänleche Stär. Kepler-22b ass deen éischte vu 54 Kandidaten, deen den 2. Februar bannent der habitabeler Zon publizéiert an offiziell bestätegt konnt ginn. Dofir muss de "Kepler" op d'mannst 3 Duerchgäng viru sengem Heemechtsstär observéiert hunn. Des Weideren huet d'NASA bekannt ginn, datt sech d'Zuel vun de Planéitekandidaten op 2.326 erhéicht huet, wouvun der 207 ongeféier sou grouss wéi eis Äerd sinn. 680 „Superäerden“, 1.181 neptunähnlech, 203 jupiterähnlech a 55 Planéiten, déi méi grouss wéi de Jupiter sinn, goufen am Ganzen observéiert.
Am Juli 2012 war eent vun de véier Reaktiounsrieder, déi d'Lag vum Teleskop am Raum steiert a stabiliséiert, ausgefall. Ufanks Januar 2013 hu sech héich Reifwärter un engem weidere Reaktiounsrad gewisen. Deen Ausfall wier net méi z'erdroe gewiescht. Dorophi gouf de Kepler de 17. Januar 2013 fir eng geplangten Dauer vun zéng Deeg an e Sécherheetsmodus ("wheel rest safe mode") versat, an der Hoffnung, d'Schmiermëttel géif sech wann d'Lager net dréinen duerch Diffusioun nees verdeelen. Tëscht dem 27. an 29. Januar 2013 gouf en nees ouni Problem a Betrib geholl. De 16. Mee 2013 goufe Problemer mat engem weidere Reaktiounsrad gemellt. De Weltraumteleskop huet missen an e méi schlecht stabiliséierte Modus iwwergoen, konnt awer weider Donnéeë sammelen. De 15. August 2013 huet d'NASA dat definitiivt Enn vun der Kepler-Missioun publizéiert.
Murasaki Shikibu
D'Murasaki Shikibu, gebuer 973 zu Kyoto an och do 1014 gestuerwen, war eng japanesch Schrëftstellerin an Dichterin.
Blieux
Blieux ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Murasaki Shikibu
Si ass bekannt fir hire psychologesche Roman Genji Monogatari ("Geschichte vum Prënz Genji", 1008).
Fluchhafen Nürnberg
De Fluchhafen Nürnberg ass en internationale Fluchhafen nërdlech vun Nürnberg. De Fluchhafen Nürnberg ass (no Passagéier) statistesch op Plaz zéng vun de wichtegste Fluchhäfen an Däitschland an op Plaz 87 an Europa. Hien ass d'Dréikräiz vun der zweetgréisster Fluchgesellschaft an Däitschland, der Air Berlin.
Susannah York
D'Susannah York, gebuer als Susannah Yolande Fletcher den 9. Januar 1939 zu London an och do gestuerwen de 15. Januar 2011, war eng englesch Schauspillerin an Autorin.
D'Susannah York huet an iwwer 100 Kinos- an TV-Filmer matgespillt. Bedeitend Filmer mat hir sinn: Freud (1962) vum John Huston, Tom Jones (1963) vum Tony Richardson, They Shoot Horses, Don't They? (1969) vum Sydney Pollack an The Shout (1978) vum Jerzy Skolimowski.
Retrato de família (Film 1991)
Retrato de família ass e Spillfilm vum Luís Galvão Teles aus dem Joer 1991. Et ass eng portugisesch-lëtzebuergesch-spuenesch Koproduktioun.
Filmproduktioun
De Regisseur Luís Galvão Teles koum schonn 1986 op Lëtzebuerg, fir do als Jurist um Europäesche Geriichtshaff ze schaffen. Fir Retrato de família huet hie mat portugiseschen, spueneschen an der lëtzebuergescher Filmproduktiounsgesellschaft Samsa Distributions zesummegeschafft, fir de Film ze maachen. Fir d'Filmproduktioun krut Samsa Distributions 1990 e Subside vun 2.500.000 Lëtzebuerger Frang vum deemools neigegrënnte Lëtzebuerger Filmfong.
De Film gouf deelweis zu Lëtzebuerg gedréint, mee och ënner anerem um Fluchhafe vu Lissabon.
Accueil
De Schauspiller Joaquim de Almeida krut fir seng Roll als Miguel de Präis vum beschte Schauspiller um Internationale Filmfestival vu Kairo. De Film selwer gouf um Filmfestival am franséische Saint-Germain-en-Laye mam Publikumspräis ausgezeechent.
C/2011 W3 (Lovejoy)
Den C/2011 W3 (Lovejoy) ass e periodesche Koméit, deen Enn November 2011 vum Terry Lovejoy an Australien entdeckt gouf. D'Crew vun der Internationaler Raumstatioun (ISS) konnt de Koméit och gesinn a filmen. De Koméit gehéiert zu der sougenannter Kreutz-Grupp. De 16. Dezember 2011 war säi Perihelduerchgank, mat bloussem A ze gesinn. Et gouf ugeholl, datt hien dobäi brieche kënnt. De Koméit awer hat säi Rendez-vous mat der Sonn op enger Distanz vun 140.000 km glécklech iwwerstanen a konnt vum Solar Dynamics Observatory (SDO) beim Austrëtt aus der Sonnekorona observéiert ginn. , Et gëtt vu Fuerscher ugeholl, datt de Koméit duerch seng staark Réckstousskraaft zesummegehale gouf an net auserneegebrach war obschonn en d'Roche-Grenz ënnerschratt hat.
De SOHO, STEREO an de Proba-2 hunn de Koméit och observéiert. ,
Am Ufank war den Duerchmiesser vum Koméitekär op 100 m bis 200 m geschat ginn. No den neiste Berechnunge soll säin Duerchmiesser tëscht 400 m an 22 km bedroen.
Eurovision Song Contest 1985
Den '''30. Eurovision Song Contest''' war de 4. Mee 1985 a Schweden. Organiséiert gouf d'Eurovisioun dat Joer am Scandinavium zu Göteborg. Et war déi gréisst a modernst Hal déi bis dohi fir de Grand Prix gebraucht gi war. Presantatrice war d'Lill Lindfors. Am Ganzen hunn 19 Länner matgemaach. Malta, Monaco, Holland a Jugoslawien waren net dobäi. Verschidde Sänger ware scho virdru mol eng Kéier dobäi, de Gary Lux fir Éisträich 1983 (Deel vu Westend), d'Lia Vissi fir Zypern 1980 (Deel vun Epikouri, fir Griicheland), d'Grupp Hot Eyes fir Dänemark 1984, den Izhar Cohen fir Israel 1978, den Al Bano & Romina Power fir Italien 1976, d'Ireen Sheer fir Lëtzebuerg 1974 a 1978 (fir Däitschland), d'Hanne Krogh (Deel vu Bobbysocks) fir Norwegen 1971, d'Elisabeth Andreassen (Deel vu Bobbysocks) fir Norwegen 1982 (Deel vu Chips, fir Schweden), d'Kikki Danielsson fir Schweden 1982 (Deel vu Chips), de Pino Gasparini fir d'Schwäiz 1977 (Deel vun der Pepe Lienhard Band) an d'Mariella Farré fir d'Schwäiz 1983.
D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Göteborg matgedeelt ginn.
Déi éischt Plaz kruten d'Vertrieder vu Norwegen, den Duo Bobbysocks (Hanne Krogh an Elisabeth Andreassen), mat 18 Punkte Virsprong virum Grupp Wind (Däitschland). Déi drëtt Plaz krut d'Kikki Danielsson, déi fir Schweden ugetruede war.
Fir Norwege war et déi éischt Kéier datt et de Grand Prix gewonnen hat.
Marche ou crève
Ëm wat geet et am Film?
Eng Geschicht am Milieu vun de Geheimagenten …
Cornouaille (Film 2012)
Cornouaille ass e franséische Film vum Anne Le Ny aus dem Joer 2012.
Ëm wat geet et am Film?
D'Odile ierft en Haus an der Bretagne. Hat fiert vu Paräis an d'Bretagne fir d'Haus ze verkafen. Awer et kënnt anescht wéi geplangt...
Zizi Jeanmaire
D'Zizi Jeanmaire, gebuer als Renée Marcelle Jeanmaire den 29. Abrëll 1924 zu Paräis a gestuerwen de 17. Juli 2020 zu Tolochenaz an der Schwäiz, war eng franséisch Ballettdänzerin, Schauspillerin a Chansonsängerin.
Si war mam Choreograph an Dänzer Roland Petit bestuet.
Lent (Jura)
Lent ass eng franséisch Uertschaft a Gemeng am Departement Jura an der Bourgogne-Franche-Comté.
Elga Sorbas
D'Elga Sorbas, gebuer den 8. Januar 1945 zu Windecken a gestuerwen den 28. Abrëll 2018 zu Berlin, war eng däitsch Schauspillerin.
Barrême
Barrême ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Utah
De Utah ass e Bundesstaat am Weste vun den USA.
Den Numm Utah ass op den Indianer-Stamm vun den Ute zeréckzeféieren, déi do, nieft aneren, bis haut do liewen.
Geographie
De Utah ass Noper mam Nevada, Idaho, Wyoming, Colorado, New Mexico an Arizona. Zesumme mam Colorado, New Mexico an Arizona huet de Utah e Véierlännereck. (Four Corners).
Am Osten an am Süden ass de Colorado-Plateau, am Westen d'Basin and Range Province. Tëscht deenen zwou Groussregioune sinn d'Wasatch Mountains, déi d'Grenz maachen. D'Rocky Mountains ginn am Osten an Nordosten nach sou just bis an de Utah. Am Nordosten, an de Uinta Mountains, ass de Kings Peak (4123 m), den héchste Bierg vum Utah.
Demographie
De Utah huet 2,855 Milliounen Awunner (2012), wouvun iwwer 80 % an der Metropolregioun Wasatch Front ënner der Westflank vun der Wasatchkette liewen. De Rescht vum Bundesstaat ass extreem dënn bewunnt.
Ronn 60 % vun der Bevëlkerung si Mormonen.
Kuckeswäertes
Am Utah sinn déi heiten Nationalparken:
De Monument Valley ass keen Nationalpark a gëtt autonom vun den Indianer, déi do wunnen, verwalt.
Zu den National Monuments zielenː
Marnie (Film)
Marnie ass en US-amerikanesche Film vum Regisseur Alfred Hitchcock aus dem Joer 1964 no engem Roman vum Winston Graham.
Ëm wat geet et am Film?
D'Marnie (Tippi Hedren), eng Kleptomanin, gëtt vum Mark Rutland (Sean Connery) erwëscht, wéi si klaut. De Mark mellt si net bei der Police, hie wëll d'Hannergrënn vum Marnie senger Dot erausfannen…
Cameo-Optrëtt vum Hitchcock
Den Hitchcock ass am Gank vun engem Hotel, an deem d'Marnie grad passéiert ass.
Gediechtneskapell Jousefskierch Esch-Uelzecht
D'Gediechtneskapell an der Jousefskierch zu Esch-Uelzecht gouf un d'Escher Jousefskierch ugebaut, fir doran den Affer vum Zweete Weltkrich aus der Par ze gedenken.
Se besteet aus engem Altor, wourop eng Muttergottesstatu steet, mat hannendrun enger bemoolter Fënster, wourop op deenen dräi ieweschte Panneauen de gekräizegte Jesus ze gesinn ass, an op deenen zwéi ënneschten de Jean Origer, deen engem Mat-KZ-Prisonéier zu Dachau d'Kommunioun gëtt.
Op zwou Tafele sinn d'Nimm vun den Affer opgezielt. Eng Tafel huet als Iwwerschrëft: an déi aner: D'Kapell gouf den 23. November 1947 ageweit.
Mare Fecunditatis
D'Mare Fecunditatis (Lat. „Mier vun der Fruchtbarkeet“) ass eent vun de grousse „Moundmierer“ op der Säit vum Äerdmound déi ee vun der Äerd aus gesäit.
Et läit op de selenographesche Koordinate 7,8° S, 51,3° O an huet en Duerchmiesser vun 900 km.
A sengem Nordostberäich war déi sowjetesch Moundsond Luna 16, souwéi den Orbiter Chang'e-1 gelant. Nërdlech dovun, no beim Mare, d'Luna 18 an d'Luna 20.
Il furto è l'anima del commercio!?
Il furto è l'anima del commercio!? ass en italieenesch-franséische Film vum Bruno Corbucci aus dem Joer 1971.
Universidade Estadual de Feira de Santana
D'Universitéit vu Feira de Santana (Universidade Estadual de Feira de Santana, UEFS) ass d'Universitéit vun der Stad Feira de Santana am brasilianesche Bundesstaat Bahia. ,
Abramo Dall'Agnol
Den Abramo Dall'Agnol, gebuer de 27. November 1912 zu Mols (Schwäiz) a gestuerwen den 19. Februar 1978 zu Diddeleng, war en italieenesch-lëtzebuergesche Vëlossportler.
Fernbach Financial Software
Fernbach Financial Software S.A. ass eng lëtzebuergesch Software-Entreprise déi 1986 vum Günther Fernbach gegrënnt gouf, déi weltwäit operéiert an déi hiren Haaptsëtz zu Mënsbech huet. Hir Haaptaktivitéit ass d'Entwécklung vu Software fir Finanzinstituter.
Alexander Stubb
De Cai-Göran Alexander Stubb, gebuer den 1. Abrëll 1968 zu Helsinki, ass e finnesche Politiker. Hien ass zënter dem 29. Mee 2015 Finanzminister an der Regierung vum Juha Sipilä. Virdru war hie vu Juni 2014 bis Mee 2015 Premierminister vu Finnland.
Lendou-en-Quercy
Lendou-en-Quercy ass eng nei Gemeng a Frankräich am Departement Lot, an der Regioun Occitanie.
Alexander Stubb
Nach virdru war hien Ausseminister (2008-2014) a Minister fir Aussenhandel (2011-2014). Vun 2004 bis 2008 war hien Deputéierten am Europäesche Parlament, a Professer um Collège d'Europe zu Bruges (2000-2008).
Fernbach Financial Software
Entreprise
Fernbach huet säi Fokus op Reportingtheme fir Finanzinstrumenter ausgeluecht. Dobäi kënnen automatiséiert Rapporte fir all Acteuren, besonnesch fir Investisseuren an Opsiichtsautoritéiten erstallt ginn. D'Entreprise huet nieft hirem Haaptsëtz zu Lëtzebuerg nach Filialen zu Frankfurt, Wien a London, souwéi ee globaalt Partnernetzwierk.
Magdalena Andersson
D'Magdalena Andersson, gebuer den 23. Januar 1967 zu Uppsala, ass eng schweedesch Politikerin (Sveriges socialdemokratiska arbetareparti; SAP).
Si gouf den 29. November 2021 als nei Ministerpresidentin an hirem Land gewielt; deen Dag drop gouf hir Minoritéitsregierung vereedegt. No de Parlamentswalen, bei där d'oppositionnell Rietskoalitioun eng Grëtz méi Stëmme krut wéi hir eegen, ass si de 15. September 2022 zeréckgetrueden.
Fernbach Financial Software
Produkt
Fernbach entwéckelt Software fir Finanzinstrumenter am Beräich Finanzwiesen, Rechnungswiesen a Compliance Management. FlexFinance organiséiert déi ganz Periodeféierung am Rechnungswiesen an hält déi historesch Datebestänn iwwer Joren. Sämtlech Wochen-, Mounts- a Quartalsrapporte ginn archivéiert a stinn am Reporting z. B. fir historesch Trendanalysen zur Verfügung. FlexFinance ënnerstëtzt Multi-Accounting, IFRS, Zënsännerungsmanagement (ALM), Kreditrisiko am Maartrisiko, Käschterechnung, FTP, awer och gesetzlech Ufuerderunge wéi gesetzlecht Meldewiesen, Basel 2, Basel 3 an déi vun der EBA, sou wéi eng Workbench fir Modeller a Simulatiounen an eng Bibliothéik fir Key-Performance-Indicateuren (KPIs). Jiddwer Zilgrupp kritt déi KPIs, déi fir d'Steierung relevant sinn. D'Uwendung verfüügt iwwer zirka 600 virgefäerdegt Rapporten, déi mat Hëllef vun enger permanenter Upassung un déi aktuell Gesetzer, direkt kënne benotzt ginn.
Magdalena Andersson
Si war schonn eng Kéier, de 24. November 2021 als éischt schweedesch Ministerpresidentin gewielt ginn; huet awer nach de selwechten Dag, nach ier se vereedegt gouf, demissionéiert, well hir Koalitioun net gehalen hat.
D'Andersson ass ausserdeem zanter dem 4. November 2021 Presidentin vun der sozialdemokratescher Sveriges socialdemokratiska arbetareparti.Virdru war si vun 2014 bis 2021 Finanzministesch vu Schweden.
2014 gouf si fir d'éischt an d'schweedescht Parlament gewielt.
Verbandsgemeng Schweich op der Réimescher Wäistrooss
D'Verbandsgemeng Schweich op der Réimescher Wäistrooss ass eng däitsch Gebittskierperschaft am Landkrees Tréier-Saarburg, déi aus engem Verband vun 19 Membergemenge besteet.
Roumoules
Roumoules ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Mexikanesch Bundesstaaten
D'Vereenegt Mexikanesch Staaten (spuen. Estados Unidos Mexicanos) – oder einfach just Mexiko (spuen. México) – bestinn aus 31 Bundesstaaten (spuen. Estados), mat un der Spëtzt jee engem Gouverneur, an engem Bundesdistrikt (spuen. Distrito Federal), an deem d'Haaptstad Mexiko läit.
Loulle
Loulle ass eng franséisch Uertschaft a Gemeng am Departement Jura an der Bourgogne-Franche-Comté.
... der Däiwel
... der Däiwel ass e Kuerzfilm vum lëtzebuergesche Regisseur Andy Bausch aus dem Joer 1984.
En hat am Oktober 1984 Première am Kinosch, wou en zesumme mat Van Drosselstein a One-Reel Picture Show gewise gouf.
Mare Anguis
De Mare Anguis (Lat. „Schlaange-Mier“) ass e Moundmier mat engem Duerchmiesser vu ronn 150 km.
Et ass am Crisium-Becken, d'Uewerfläch ass donkel, well et mat vulkaneschem Basalt gefëllt ass.
Universidade Federal da Bahia
D'Universitéit vu Bahia (Universidade Federal da Bahia, UFBA) ass d'Universitéit vun der Stad Salvador am brasilianesche Bundesstaat Bahia. ,
Mare Anguis
D'selenographesch Koordinate sinn 22° 36' N; 67° 42' E.
Torn Curtain
Torn Curtain ass en US-amerikanesche Film vum Regisseur Alfred Hitchcock aus dem Joer 1966.
Ëm wat geet et am Film?
Den US-amerikanesche Wëssenschaftler Michael Armstrong (Paul Newman) a seng Assistentin a Fiancée Sarah Sherman (Julie Andrews) huelen zu Kopenhagen un engem internationale Kongress deel. Nom Kongress reest den Armstrong net mat senger Fiancée zeréck an d'USA, mä hie seet hie misst onbedéngt nach op Stockholm fléien. D'Sarah gëtt awer gewuer datt hien net e Fluch op Stockholm gebucht huet, mä datt hien op Ost-Berlin an d'DDR ënnerwee ass…
Cameo-Optrëtt vum Hitchcock
Den Hitchcock sëtzt an der Entrée vun engem Hotel mat engem Baby um Schouss. Hien dréint der Kamera de Réck.
Universidade Federal do Recôncavo da Bahia
D'Universitéit vu Recôncavo da Bahia (Universidade Federal do Recôncavo da Bahia, UFRB) ass d'Universitéit vun der Stad Cruz das Almas am brasilianesche Bundesstaat Bahia.
William Alfred Fowler
De William Alfred ("Willy") Fowler, gebuer den 9. August 1911 zu Pittsburgh, Pennsylvania a gestuerwen de 14. Mäerz 1995 zu Pasadena (Kalifornien), war en amerikaneschen Astrophysiker.
De Fowler huet säi Physikstudium op der Ohio State University (Bachelor als Physik-Ingenieur 1933) ugefaangen. 1936 krut hien am California Institute of Technology (Caltech) säin Doktorat an der Kärphysik. Seng Dissertatioun huet Kärreaktioune vu Protone mat liichten Elementer behandelt, déi fir d'Energiehierstellung a Stäre mat Hëllef vum CNO-Zyklus wichteg sinn.
Hie war bis u säi Liewensenn am W.K. Kellog Radiation Laboratory am CalTech. Seng bedeitendst Aarbecht, Synthesis of the Elements in Stars, zesumme mat der Margaret Burbidge, dem Geoffrey Burbidge am Fred Hoyle, gouf 1957 publizéiert. Déi dora vertrueden Theorie ass no den Ufanksbuschtawe vun de Verfaassernimm bekannt als B2FH-Theorie. Den Artikel erkläert d'Schafen an d'Verdeele vun de cheemeschen Elementer, d'Nukleosynthees, duerch Kärreaktiounen a Stären (mat Ausnam vun den allerliichtsten, déi am Urknall geformt goufen).
1939 gouf de Fowler Assistant Professer, 1942 Associate Professer an 1946 Professer am Caltech. 1970 gouf hien do Institute Professer. Vun 1985 un, war hie Professer Emeritus. 1954/55 an 1961/62 war hien als Guggenheim Fellow op der Universitéit Cambridge. 1966 war hie Gaaschtprofesser am Massachusetts Institute of Technology an 1963 op der University of Washington.
French Cancan (Film 1954)
French Cancan ass e franséisch-italieenesche Film vum Jean Renoir aus dem Joer 1954.
William Alfred Fowler
De Fowler ass zu Lima opgewuess, engem Eisenbunnsknuet, wou et och d'LIMA Locomotive Works gëtt. Wärend sengem ganze Liewe war hie vun dampgedriwwene Lokomotive begeeschtert an ass mat de leschten Damplocke wéi den Transsib, gereest. Fir säi 60. Gebuertsdag krut hie vu Kolleegen a fréiere Studenten eng Modelllokomotiv geschenkt.
French Cancan (Film 1954)
Ëm wat geet et am Film?
Den Henri Danglard huet e Varieté, de Paravent Chinois zu Paräis op Montmartre. Hie geréit a Geldschwieregkeete well de Paravent Chinois net méi richteg zitt. Hie beschléisst en anere Club opzemaachen a baut de Moulin-Rouge.
William Alfred Fowler
Éierungen
Hie war zanter 1956 Member vun der National Academy of Sciences (wou hie vun 1971 bis 1974 President vum Secteur Physik war) an zanter 1946 Fellow vun der American Physical Society. Do war hien 1976 President.
Indiana
Den Indiana ass e Staat am Mëttlere Weste vun den USA an der Regioun vun de groussen nordamerikanesche Séien.
Geographie
Am Weste grenzt den Indiana un den Illinois, am Süden un de Kentucky, am Osten un den Ohio an am Norden un de Michigan. E klengen Eck am Nordweste vum Staat mat der Stad Gary läit um Lake Michigan
Bevëlkerung
2015 gouf geschat, datt iwwer 6,6 Millioune Leit am Staat gewunnt hunn, vun deene sech 85,8 % als wäiss Amerikaner, 9,6 % als Afroamerikaner, 6,7 % als Hispanic/Latino an 2,1 % als asiatesch identifizéiert hunn, woubäi ee méi wéi eng Kategorie konnt uginn.
Ekonomie
D'Duerchschnëttsakommes louch tëscht 2010 an 2014 bei 48.737 US-Dollar pro Stot a 24.953 USD op de Kapp.
Minnesota
De Minessota ass fir seng progressiv Politik a seng héich Walbedeelegung bekannt.
Geographie
De Minnesota läit um Lake Superior, engem vun de fënnef groussen nordamerikanesche Séien. Am Norde grenzt de Staat un d'kanadesch Provënzen Ontario a Manitoba, am Westen un d'US-Staaten North a South Dakota, am Süden un den Iowa an am Osten un de Wisconsin. Mam Michigan deelt de Minnesota um Lake Superior eng Waassergrenz.
Mat iwwer 225.000 km2 ass de Minnesota den 12.-gréisste Staat an den USA.
Bevëlkerung
2015 gouf geschat, datt iwwer 5.489.000 Leit am Staat gewunnt hunn, vun deene sech 85,4 % als wäiss Amerikaner, 6 % als Afroamerikaner, 5,2 % als Hispanic/Latino, 4,9 % als asiatesch an 1,3 % als Indianer identifizéiert hunn, woubäi ee méi wéi eng Kategorie konnt uginn.
Mat iwwer 25.000 Persounen huet de Minnesota déi gréisst somalesch Bevëlkerung vun allen US-Staaten.
Ekonomie
De Minessota huet eng diversifizéiert Wirtschaft. D'Duerchschnëttsakommes louch tëscht 2010 an 2014 bei 60.828 US-Dollar pro Stot an 31.642 USD op de Kapp.
40-Fouss Teleskop
De 40-Fouss Teleskop och nach bekannt als Great Forty-Foot Teleskop war e Spigelteleskop dat de Wilhelm Herschel tëscht 1785 a 1789 am Observatory House zu Slough an England gebaut hat.
Den Haaptspigel hat en Duerchmiesser vun 48 Zoll (120 cm) an eng Brennwäit vu 40 Fouss (12 m). Et war iwwer 50 Joer dat gréisst Teleskop vun der Welt.
D'Teleskop gouf 1840 ewechgerappt. Just de Spigel an déi ënnescht dräi Meter vum Rouer blouwen erhalen.
Bach (Lot)
Bach ass eng franséisch Uertschaft a Gemeng am Departement Lot, an der Regioun Occitanie.
Ivan Tors
Den Ivan Tors, gebuer als Ivan Törzs den 12. Juni 1916 zu Budapest an Ungarn a gestuerwen de 4. Juni 1983 zu Mato Grosso a Brasilien, war en ungaresche Filmregisseur, Dréibuchauteur a Filmproduzent.
Simmerschmelz
D'Simmerschmelz ass e Lieu-dit an der Gemeng Habscht. E läit op enger Héicht vun ongeféier 256 m (NG-L), um CR104 südwestlech vun der Simmerfarm, um rietsen Uwänner vun der Äisch.
Den Numm kënnt vun der fréierer Schmelz där hiren Urspronk op de 5. Oktober 1624 zeréckgeet. Se läit am Äischdall do wou eng kleng Baach, déi vum Olmesbur kënnt an déi fréier d'Schmelzeweiere gefiddert huet, an d'Äisch leeft.
Bis Enn 2017 huet Simmerschmelz zu der Gemeng Simmer gehéiert. Op den 1. Januar 2018 huet déi mat der Gemeng Habscht fusionéiert.
Theobald von Bethmann Hollweg
Den Theobald Theodor Friedrich Alfred von Bethmann Hollweg, gebuer den 29. November 1856 zu Hohenfinow, an der Provënz Brandenburg, an och do den 1. Januar 1921 gestuerwen, war en däitsche Politiker an der Zäit vum Keeserräich. Hien huet seng Carrière als Beamten an der Administratioun ugefaang an huet bis zu seng Amtsszäit als Reichskanzler vun 1909 bis 1917 gefouert. Vun 1905 bis 1907 war hien Inneminister a Preisen, vun 1907 bis 1909 Staatssekretär des Innern vum Däitsche Räich.
Puimoisson
Puimoisson ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Sonnenteleskop GREGOR
D'Erfuerschung vun dëse klenge Strukturen ass wichteg, fir déi grondleeënd Prozesser vun der Wiesselwierkung vu Magnéitfelder mat de Plasma-Turbulenzen op der Sonn ze verstoen. Entwécklung an Asaz vum GREGOR-Telekop gi vum Kiepenheuer-Institut fir Sonnephysik geleet. Weider Projetspartner sinn:
Den Teleskop ass eng nei Bauart vum Gregory-Teleskoptyp (konzipéiert 1570 vum James Gregory; dofir den Numm) mat dräi Spigelen an enger effektiver Brennwäit vu 55,6 m. Den Haaptspigel huet en Duerchmiesser vun 1,5 Meter, besteet aus Zerodur a gëtt aktiv gekillt, déi béid aner Spigele sinn aus Cesic, engem Siliciumcarbid. D'Teleskopstruktur ass komplett op a steet ënner enger Kuppel déi aus zwou Hallefschuele besteet déi sech opklappe loossen, wouduerch Loftturbulenzen am Stralegank (internal seeing) iwwergaange solle ginn.
D'Instrument ersetzt den ale 45 Zentimeter Gregory-Coudé-Teleskop an ass mat senge Leeschtungsdaten eent vun den dräi stäerksten Instrumenter fir d'Sonnenobservatioun weltwäit an dat stäerkst an Europa. Nieft der Sonnenobservatioun soll en och als Nuetsteleskop agesat kënne ginn. Säin éischt Liicht war den 12. Mäerz 2009 an den 21. Mee 2012 gounf en offiziell a Betrib.
Jo (Film 1971)
Jo ass e franséische Film vum Jean Girault aus dem Joer 1971 nom Theaterstéck The Gazebo vum Alec Coppel.
Georges Parent
De Georges Henri Parent, gebuer den 1. Oktober 1937 zu Anderlecht (B) a gestuerwen den 10. November 2014 zu Arel (B), war e belsche Professer, Botaniker an Herpetolog. Vun 1960 u war de Georges Parent Professer am Lycée et École normale d'Arlon, an duerno bis 1997 an der École normale de Virton, nodeems déi zwou Schoulen 1987 fusionéiert waren. Vum September 1991 bis de September 1993 war hien op Bréissel an den Institut royal des sciences naturelles detachéiert ginn. De G. Parent, deen 1975 eng botanesch Thees op der Université catholique de Louvain (UCL) presentéiert hat, war e Collaborateur vum Institut royal des sciences naturelles vu Bréissel, dem Jardin botanique national zu Meise, dem Musée d'histoire naturelle vu Bréissel, dem Muséum national d'histoire naturelle vu Paräis (Secrétariat Faune-Flore et Laboratoire Batraciens-Reptiles).
Charles Dance
Den Charles Dance, gebuer den 10. Oktober 1946 zu Redditch, Worcestershire, ass en englesche Schauspiller a Filmregisseur.
Jo (Film 1971)
Ëm wat geet et am Film?
Den Auteur Antoine Brisbard gëtt vun engem gewësse Jo erpresst. Ënnert dem Virwand, e Krimi ze schreiwen, sammelt hien Informatiounen, wéi een dee perfekte Muerd ka maachen, fir esou dem Jo lass ze ginn. Et kënnt zu der Iwwergaf vun de verlaangte Suen, bei där deen, dee se siche kënnt, déidlech verongléckt. De Brisbard muss elo d'Läich lassginn, wat sech als net esou einfach erausstellt...
Charles Dance
Den Charles Dance huet Graphikdesign studéiert éier hie sech mat der Schauspillerei ofginn huet. Zanter 1970 ass hie Member vun der Royal Shakespeare Company an huet sech en Numm als Büneschauspiller gemaach. Am Joer 1974 krut hien eng Roll an enger TV-Serie. Seng éischt Roll am Kino krut hien 1981 am James Bond Film For Your Eyes Only vum John Glen mam Roger Moore als Bond.
Georges Parent
Vun 1985 u war hien och Collaborateur scientifique vum lëtzebuergeschen naturhistoresche Musée. De Georges Parent war Member vun der Société des naturalistes luxembourgeois (SNL) an Éieremember vun der Section des sciences vum Institut grand-ducal. Dem Georges Parent seng intensiv wëssenschaftlech Aktivitéit ass mat enger Rei vu Präisser unerkannt ginn: Prix de l'Académie luxembourgeoise (Arel, 1974) ; Prix H. Lefebvre (Académie royale des sciences, des lettres et des beaux-arts de Belgique, 1981) ; Prix François Crépin (Société royale de botanique de Belgique, 1982) ; Prix E. Biliotti (Frankräich, 1988) ; Prix Emiel van Rompaey (Belsch, 1989).
De Georges Parent war Officier de l'Ordre de Mérite (Lëtzebuerg, 1984) ; Chevalier des Palmes académiques (Frankräich, 1998) ; Officier de l'Ordre de la Couronne de chêne (Lëtzebuerg, 2002).
Nieft der Botanik huet de G. Parent sech och mat Herpetologie ofginn. Hien huet iwwer béid Gebidder publizéiert: iwwer 300 Publikatiounen a ronn 200 wëssenschaftlechen Zäitschrëften. Zu Lëtzebuerg huet hien am Bulletin vun der Société des naturalistes luxembourgeois, an den Archives de la Section des sciences de l'Institut grand-ducal an an den Travaux scientifiques du musée national d'histoire naturelle de Luxembourg (Ferrantia) publizéiert.